Torsdag talte statsminister Lars Løkke Rasmussen (V) til Danske Regioners generalforsamling.

Statsministeren lagde blandt andet ud med en parodi på den amerikanske præsident, efter at generalforsamlingens dirigent henviste til Trump i sin introduktion af statsministeren:

”I totally agree, what a great man, what a great country,” lød det blandt andet fra statsminsteren, efter han var blevet præsenteret.

Men der var også plads til at takke regionsrådsformand Bent Hansen (S).

Lars Løkke Rasmussen (V) bemærkede blandt andet med et glimt i øjet, at Bent Hansen er blevet indbegrebet af Danske Regioner, på trods af at han tidligere var modstander af dem.

Senere i talen blev der også grinet, da statsminsteren ved en fejl byttede rundt på millioner og milliarder, og Lars Løkke refererede til en situation, hvor han gjorde Folketinget rundtosset, da han skulle forklare regeringens skattepolitik.

Der var dog også alvor i talen.

Lars Løkke Rasmussen gjorde således opmærksom på, at staten ikke kommer til at droppe effektiviseringskrav til regionerne. Læs mere om det her.

Se sammendraget ovenfor.

red@altinget.dk, buchter@altinget.dk